Tuapsė
Tuapsė (rus. Туапсе) – miestas Rusijoje, Krasnodaro krašte, uostamiestis Juodosios jūros pakrantėje, prie Tuapsės upės žiočių, Kaukazo papėdėje; rajono centras. Transporto mazgas: geležinkelio stotis prie linijos į Sočį, plentai į Novorosijską, Sočį, Apšeronską. Naftos perdirbimo, maisto (duonos, mėsos) pramonė, laivų remontas. Turizmas, kurortai. Veikia krašto, Tuapsės gynybos muziejai, teatras.